Od 1. júla 2022 vstúpil do platnosti zákon č. 232/2022 Z. z. o financovaní voľného času dieťaťa a ozmene adoplnení zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR, ktorým sa upravujú podmienky na získanie dotácie na stravovanie.

**Dotáciu na podporu výchovy k stravovacím návykom dieťaťa (ďalej „dotácia na stravovanie“) možno získať na:**

1. **dieťa, ktoré navštevuje základnú školu a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima**

Ak ste poberateľom dávky v hmotnej núdzi alebo žijete v domácnosti, ktorej príjem je na hranici životného minima – po prepočítaní príjmu na Úrade práce, sociálnych vecí a rodiny (ďalej „ÚPSVaR“) môžete poberať dotáciu na stravu (prepočítať príjem domácnosti je potrebné ísť od **11.07.2022**, aby Vám dotácia na stravovanie mohla byť priznaná na I. polrok šk. roka 2022/2023). Skutočnosť, že ste poberateľom dávky v hmotnej núdzi alebo príjem vašej domácnosti je na hranici životného minima, oznámite **v termíne 1.8. - 3. 8. 2022 v kancelárii školy p. Kubíčkovej**.

Ak sa zamestnáte, oznámite túto skutočnosť v kancelárii školy p. Kubíčkovej - v tomto prípade môžete poberať dotáciu na stravu do skončenia školského polroka, v ktorom ste poberali dávku v hmotnej núdzi alebo váš príjem bol najviac vo výške životného minima. Následne bude dotácia zrušená.

Ak sa počas roka dostanete do situácie, kedy začnete poberať dávku v hmotnej núdzi alebo príjem vašej domácnosti bude najviac vo výške životného minima, oznámite túto skutočnosť v kancelárii školy p. Kubíčkovej a po potvrdení z ÚPSVaR-u bude mať vaše dieťa nárok na dotáciu na stravovanie

1. **dieťa, ktoré navštevuje základnú školu a žije v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré nedovŕšilo 15 rokov veku, žijúce s ním v domácnosti na základe podpísaného čestného vyhlásenia**

**Deti, ktoré nedovŕšili 15 rokov veku** – nie je možné súbežné poberanie daňového bonusu a dotácie na stravovanie.

Ak nepoberáte daňový bonus (nepracujete), vypíšete čestné vyhlásenie o nepoberaní daňového bonusu, na základe ktorého Vám bude priznaná dotácia na stravu. Čestné vyhlásenie prinesiete **v termíne 1.8. - 3. 8. 2022 do kancelárie školy p. Kubíčkovej**.

Ak sa zamestnáte a vznikne Vám nárok na daňový bonus, túto skutočnosť urýchlene oznámite v jedálni a riaditeľovi školy, ktorý zruší poberanie dotácie na stravovanie a stravu v školskej jedálni si budete platiť.

Ak počas roka stratíte nárok na daňový bonus, túto skutočnosť oznámite v kancelárii školy p. Kubíčkoveja na základe čestného vyhlásenia bude vaše dieťa poberať dotáciu na stravu.

**Deti, ktoré dovŕšili 15 rokov veku** – je možné súbežné poberanie daňového bonusu a dotácie na stravovanie od nasledujúceho mesiaca, v ktorom dieťa dovŕšilo 15 rokov.

Ak vaše dieťa dovŕšilo 15 rokov pred 31.08.2022 – oznámite **v termíne 1.8. - 3. 8. 2022 v kancelárii školy p. Kubíčkovej**, že máte záujem o stravovanie s využitím dotácie.

Ak vaše dieťa dovŕši 15 rokov počas školského roka – v mesiaci, v ktorom má dieťa narodeniny, oznámite v kancelárii školy p. Kubíčkovej, že máte záujem poberať dotáciu na stravu a od nasledujúceho mesiaca mu bude poskytnutá.

**Druhy daňových bonusov od 01.07.2022** (po splnení podmienok):

Na dieťa, ktoré ešte **nedovŕšilo 15** rokov veku vo výške 70 €

Na dieťa, ktoré **dovŕšilo 15** rokov veku vo výške 40 €

**Upozornenie:**

**Pre rodičov detí, ktoré nedovŕšili 15 rokov veku a pracujú, je výhodnejšie poberať daňový bonus, ktorý má vyššiu hodnotu ako dotácia na stravovanie.** Ak pracujete, uistite sa, že poberáte daňový bonus - stravu v školskej jedálni si budete platiť.

Dotácia na stravovanie sa poskytuje vo výške 1,30 € za každý deň, v ktorom sa dieťa zúčastnilo vyučovania a odobralo obed.

V prípade akýchkoľvek nejasností komunikujte so školou, školskou jedálňou aby sa predišlo zbytočným nedorozumeniam a komplikáciám.